 Fadhigii Shalay ee Golaha Wakiillada oo uu Shir-guddoominayey Guddoomiye ku-xigeenka 1-aad ee Golahaasi Baashe Maxamed Faarax, ayaa Xildhibaannada qaarkood waxay soo jeediyeen in Madaxweyne Axmed Maxamed Siilaanyo loogu yeedho Golaha isla-markaana laga Xog-wareysto sida Xukuumaddiisu u waddo Gurmadka Abaaraha, markaasi ka dibna lagu dhawaaqo in Somaliland gashay Xaalad deg-deg ah, si Shacab iyo Dawladba Gacmaha la isku qabsado oo loo bedbaadiyo Dadka reer Somaliland ee Abaartu Xoolahoodii dhamaysay, iyaguna Xilligan khatarta ugu jira inay Gaajo iyo Harraad u Geeriyoodaan. 